Atļaujas izsniegšana vīna, raudzēto dzērienu un pārējo alkoholisko dzērienu ražošanai

(Ventspils novada pašvaldība)

Īss apraksts:

Lasīt vairāk >

Atļauja pašu ražotā vīna, raudzēto dzērienu vai pārējo alkoholisko dzērienu ražošanai no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem, neizmantojot spirtu vai citu saražotos alkoholiskos dzērienus.

Saņēmēji:

Privāto tiesību Juridiska persona

Komersants

**Pakalpojuma sniegšanas maksimālais termiņš (darba dienās):**

15 (no pieteikuma iesniegšanas dienas)

**Procesa apraksts:**

1. solis / Pakalpojuma pieprasīšana

Atļauja tiek izsniegta uz noteiktu laiku, bet ne ilgāk kā uz 3 gadiem.

Komersants Ventspils novada domē iesniedz pieteikumu brīvā formā, kuru parakstījusi un ar zīmogu apstiprinājusi komersanta atbildīgā amatpersona un kurā norādīts:

* komersanta nosaukums, reģistrācijas numurs un juridiskā adrese;
* saražojamo alkoholisko dzērienu sortiments un apjoms, un/vai absolūtā alkohola daudzums;
* ražošanas vieta (adrese).

Pieteikumam pievieno šādus dokumentus:

* komersanta reģistrācijas apliecības kopiju;
* ražošanas vietas īpašuma/lietošanas tiesību apliecinoša dokumenta kopiju;
* telpu plānu u.c. dokumentus, kas raksturo ražošanas vietu.

2. solis / Pakalpojuma saņemšana

Pakalpojums tiek saņemts atbilstoši pieprasīšanas izvēlei.

**Pakalpojuma pieprasīšanas iespējas**

Apmeklētāju pieņemšanas centrs, Skolas iela 4, Ventspils; Ventspils novada pagastu pārvaldes vai elektroniski iesniegumu var iesniegt, rakstot uz e-pastu [info@ventspilsnd.lv](mailto:info@ventspilsnd.lv)

**Pakalpojuma saņemšana**

Attīstības nodaļa (Kuldīgas iela 3, Ventspils, 2.stāvs, 4.kab., tālrunis 22029846)

Pārsūdzības iespējas (administratīvais process)

Ventspils novada domē

Atgādinājums

Atļauja derīga, uzrādot personu apliecinošu dokumentu vai Uzņēmumu reģistra izsniegtu reģistrācijas apliecību.

Brīdinājums

Pašvaldība atsaka izsniegt atļauju, ja:

1. komersants nav iesniedzis visus pakalpojuma saņemšanai nepieciešamos dokumentus;
2. komersants atļaujas saņemšanai sniedzis nepatiesas ziņas;
3. ražošanu plānots veikt vietā, kas nav pielāgota (nav nodrošināta atbilstoša ventilācija, atkritumu savākšana, kanalizācijas novadīšana u.tml.) un neatbilst tās izmantošanas mērķim;
4. ja ražošanu plānots uzsākt vietā, kas atrodas:
   1. izglītības un sporta iestāžu, kultūras iestāžu, ārstniecības iestāžu, policijas, karaspēka daļu vai citu militāro formējumu ēkās un teritorijā;
   2. ēkās, kurās atrodas valsts vai pašvaldības iestādes;
   3. daudzdzīvokļu (divdzīvokļu vai vairāk dzīvokļu) mājā;
   4. alkoholisko dzērienu ražošana norādītajā vietā būtiski apdraud sabiedrisko kārtību un citu personu tiesību aizsardzību.

Normatīvie akti

Alkoholisko dzērienu aprites likums – likums Saeima 01.05.2004.

Par kārtību, kādā tiek izsniegta atļauja vīna, raudzēto dzērienu vai pārējo alkoholisko dzērienu ražošanai Ventspils novadā Nr.5 – saistošie noteikumi Ventspils novada dome 31.03.2011.